U petak 2. svibnja 2019. bogatim sportskim programom Područnih vrtića

završilo je obilježavanje

***Dana dječjeg vrtića „Radost“ Poreč.***

  

U Područnom vrtiću Vižinada organizirano je tradicionalno pješačenje najpoznatijom istarskom stazom do sportsko – edukativnog kampa „Parenzana“. Zahvaljujući domaćinu u kampu su se djeca igrala na sportskom poligonu koji pruža velike mogućnosti za različite vježbe motorike, koordinacije pokreta i spretnosti. Nakon šest kilometara pješačenja i djeca i odrasli bili su ponosni na dan koji su proveli u druženju i rekreaciji , u okruženju koje motivira na nove susrete.  

U Danima dječjeg vrtića ogledala se sva raznolikost  i  bogatstvo  poticaja koju  djeca  i  roditelji  imaju  u  dječjim  vrtiću. Cilj obilježavanja Dana dječjeg vrtića bio je društvenoj zajednici predstaviti programe rada s djecom, istaknuti važnost razvijanja partnerskog odnosa s roditeljima te senzibilizirati javnost za potrebe djeteta i važnost  stručnog  rada  s  djecom predškolskog uzrasta.

***Područni vrtić Vižinada***

 

 



 

 

 

